የኢትዮጵያና አውስትራሊያ አየር መንገዶች መንገደኞችን በቅብብሎሽ ሊያጓጉዙ ነው
 በኢትዮጵያና በአውስትራሊያ አየር መንገዶች መካከል የመንገደኞች ቅብብሎሽ አገልግሎት /ኮድ ሼር አግሪመንት/ለመስጠት የሚያስችል የመግባቢያ ስምምነት ተፈራረሙ።ስምምነቱን የኢትዮጵያ ሲቪል አቪዬሽን ባለስልጣን ዋና ዳይሬክተር ኮሎኔል ወሰንየለህ ሁነኛውና በኢትዮጵያ የአውስትራሊያ አምባሳደር ሚስስ ሊሳ ፊሊፕቶ ፈርመዋል።ኮሎኔል ወሰንየለህ በስምምነቱ ላይ እንደተናገሩት  ስምምቱ የመንገደኞች ቅብብሎሽ አገልግሎት ከአዲስ አበባ ወደ አውስትራሊያ እንዲሁም ከአውስትራሊያ ወደ አዲስ አበባ ቀጥታ በረራ ለመጀመር ወሳኝ ሚና ይጫወታል።በኢትዮጵያ እያደገ ከመጣው ኢኮኖሚ እንቅስቃሴ ጋር ተመጣጣኝ የሆነ የአየር ትራንስፖርት መዳረሻ ማስፋፋት አስፈላጊ መሆኑን ዳይሬክተሩ አመልክተዋል፡፡ ስምምነቱ በአገሮቹ ያሉትን የአየር መንገዶች ያለ ገደብ በረራ ለማድረግ እንደሚያስችላቸው ገልጸዋል።አምባሳደር ፊሊፕ በበኩላቸው በአገሮቹ መካከል ለዘመናት የቆየውን ጠንካራ ዲፕሎማሲያዊ ግንኙነት እንደሚያሳድገው ተናግረዋል።